CELEX: 62013CN0243
Language: lv
Date: 2013-04-30 00:00:00
Title: Lieta C-243/13: Prasība, kas celta 2013. gada 30. aprīlī — Eiropas Komisija/Zviedrijas Karaliste

29.6.2013   
            
            
               LV
            
            
               Eiropas Savienības Oficiālais Vēstnesis
            
            
               C 189/12
            
         Prasība, kas celta 2013. gada 30. aprīlī — Eiropas Komisija/Zviedrijas Karaliste
   (Lieta C-243/13)
   2013/C 189/23
   Tiesvedības valoda — zviedru
   
      Lietas dalībnieki
   
   
      Prasītāja: Eiropas Komisija (pārstāvji — J. Enegren un S. Petrova)
   
      Atbildētāja: Zviedrijas Karaliste
   
      Prasītājas prasījumi:
   
   
               —
            
            
               atzīt, ka, neveicot pasākumus, kas vajadzīgi, lai izpildītu Tiesas spriedumu lietā C-607/10, Zviedrija nav izpildījusi savus pienākumus saskaņā ar LESD 260. panta 1. punktu;
            
         
               —
            
            
               piespriest Zviedrijai maksāt Komisijai kontā “Eiropas Savienības pašu resursi” naudas sodu EUR 14 912 dienā, par katru dienu, kad nav tikuši veikti pasākumi, kas vajadzīgi, lai izpildītu Tiesas spriedumu lietā C-607/10, no brīža, kad tika pasludināts spriedums minētajā lietā, līdz dienai, kad spriedums lietā C-607/10 tiks izpildīts;
            
         
               —
            
            
               piespriest Zviedrijai maksāt Komisijai jau minētajā kontā vienreizēju summu EUR 4 893 apmērā dienā par katru dienu, kad nav tikuši veikti pasākumi, kas vajadzīgi, lai izpildītu Tiesas spriedumu Lietā C-607/10, sākot no dienas, kad tika pasludināts spriedums minētajā lietā, līdz dienai, kad tiks pasludināts spriedums šajā lietā, vai līdz dienai, kad tiks veikti pasākumi, kas vajadzīgi, lai izpildītu spriedumu lietā C-607/10, ja tas notiek agrāk;
            
         
               —
            
            
               piespriest Zviedrijas Karalistei atlīdzināt tiesāšanās izdevumus.
            
         
      Pamati un galvenie argumenti
   
   Savā 2012. gada 29. marta spriedumā lietā C-607/10 Eiropas Komisija/Zviedrijas Karaliste Tiesa nolēma, ka “1... neveicot vajadzīgos pasākumus, lai nodrošinātu, ka tās kompetentās iestādes, izmantojot atļaujas, kuras izsniegtas saskaņā ar Eiropas Parlamenta un Padomes 2008. gada 15. janvāra Direktīvas 2008/1/EK par piesārņojuma integrētu novēršanu un kontroli (konsolidēta versija) 6. un 8. pantu, vai atbilstošā veidā pārskatot nosacījumus un vajadzības gadījumā tos atjaunojot, uzrauga, lai visas esošās iekārtas tiktu ekspluatētas saskaņā ar minētās direktīvas 3., 7., 9., 10. un 13. pantā, 14. panta a) un b) apakšpunktā, kā arī 15. panta 2. punktā noteiktajām prasībām, Zviedrijas Karaliste nav izpildījusi šīs direktīvas 5. panta 1. punktā paredzētos pienākumus”.
   Zviedrijas Karaliste vēl nav veikusi nekādus pasākumus, lai izpildītu Tiesas spriedumu lietā C-607/10. Tāpēc Komisija ir cēlusi šo prasību saskaņā ar Līguma par Eiropas Savienības darbību 260. panta 1. punktu un lūdz izdot rīkojumu, ar kuru Zviedrijas Karalistei tiktu noteiktas ekonomiskas sankcijas.